C 434/22
LV
Eiropas Savienības Oficiālais Vēstnesis
15.11.2022.
Otrdiena, 2022. gada 5. aprīlis
10. norāda, ka klimata pārmaiņas un nokrišņu daudzuma palielināšanās var izraisīt plūdus un barības vielu zudumu; pauž nožēlu, ka pašreizējās rīcības programmās šie riski nav pienācīgi ņemti vērā; aicina dalībvalstis ņemt vērā šīs prognozes un riskus, pārskatot savas rīcības programmas, un aicina piemērot piesardzības principu; 11. atzīmē, cik būtiski ir veicināt inovāciju ieviešanu, lai veicinātu efektivitāti un labu praksi lauksaimniecībā, atzīstot, ka ir jāsamazina neefektīva saimniekošana, kas noved pie pārmērīgas ūdens, mēslošanas līdzekļu, pesticīdu un antibiotiku izmantošanas; 12. atgādina, ka ir svarīgi virzīties uz vidiski ilgtspējīgu lauksaimniecību, lai novērstu barības vielu piesārņojumu un atbalstītu labas vides prakses īstenošanu, tostarp pienācīgi izmantojot visus attiecīgos instrumentus, ko piedāvā kopējā lauksaimniecības politika, struktūrfondi un citas ES programmas, piemēram, LIFE; uzsver, cik būtiski ir izmantot inovatīvu praksi, piemēram, slāpekļa atgūšanu no kūtsmēsliem, lai mazinātu šo piesārņojumu un samazinātu barības vielu noplūdi vidē; aicina Komisiju pamatprogrammas “Apvārsnis Eiropa” ietvaros finansēt pētniecības programmas, lai rastu viedus un inovatīvus risinājumus barības vielu piesārņojuma problēmai ES; 13. uzskata, ka regula ir piemērots likumdošanas instruments, ar ko nodrošināt ūdeņu aizsardzību pret piesārņojumu, ko rada lauksaimnieciskas izcelsmes nitrāti, un vienoti izpildīt ūdens kvalitātes mērķus visā ES saskaņā ar Eiropas zaļā kursa mērķrādītājiem; 14.
uzdod priekšsēdētājai nosūtīt šo rezolūciju Eiropas Komisijai, Padomei un dalībvalstu valdībām un parlamentiem.